Albina, Surinam
<s>Albina je grad i općina od 5,247 stanovnika na sjeveroistoku Surinama u Distriktu - Marowijne u kom je administrativni centar.</s>

<s>Geografske karakteristike</s>

<s>Albina se nalazi na granici sa Francuskom Gvajanom, na početku estuarija Rijeke Maroni (Marowijne) preko puta grada Saint-Laurent-du-Maroni, udaljena 144.29 km sjeveroistočno od Paramariba.</s>

<s>Historija 
 
Historija Albine počela je 1846. kad se August Kappler, bivši nizozemski podoficir naselio na lijevoj obali Rijeci Maroni, koja je je na tom mjestu bila široka 2,200 metara.</s><s>To mjesto pored indijanskog sela Abrina nazvao po svojoj vjerenici Albini.</s><s>On se počeo baviti sječom i prodajom drva, koje je splavima otpremao do Atlantika, pa je uz njegovu kuću izrasla je mala kolonija drvosječa.</s>

<s>Drugo Francusko Carstvo osnovalo je 1857. s druge strane rijeke kažnjeničku koloniju iz koje je izrastao današnji Saint-Laurent-du-Maroni.</s><s>Surinamska kompanija za boksit izgradila je cestu do Moenga 1929., pa odtad Albina više nije bila toliko izolirana.</s>

<s>Za Velike ekonomske krize 1930-ih osnovan je Herminadorp, sa željem da se u njemu nasele nezaposleni iz Paramariba i bave poljoprivredom i ispiranjem zlata, ali je taj pokušaj propao.</s>

<s>Za Drugog svjetskog rata porasla je važnost Albine, jer se pretpostavljalo da bi Francuska Gvajana, kao dio kvislingške Višijevske Francuske mogla napasti rudnike boksita kod Moenga, zbog tog je u Albini instaliran stalni garnizon.</s><s>Kako od agresije nije bilo ništa veze sa Saint-Laurent-du-Maroni ostale su normalne.</s>

<s>Nakon rata Albina je oživila kad je 1945. regionalna administracija preseljena iz Moenga.</s><s>Izgrađena je nova bolnica a u postojeću osnovnu podignuta je srednja škola.</s>

<s>Odtkad je 1960-ih izgrađena cesta od Moenga do Paramariba, povećao se broj posjetitelja pa su se počeli otvarati hotelčići, pansioni, dućani.</s><s>Tako da je do 1986.</s><s>Albina izrasla u naselje od nekih 2,000 stanovnika, sa vodovodom, strujom,telefonom, poštom, policijom i 
carinarnicom.</s>

<s>Građanski rat koji je počeo u julu 1986. bio katastrofalan za Surinam, a naročito za Albinu koja se našla u centru borbi.</s><s>Brojne zgrade su spaljene, pa je većina stanovnika i administracija napustila Albinu.</s><s>Bolnica je napuštena, škole zatvorene, nestalo je vode i struje, a cesta do Albine je postala gotovo neprohodna.</s>

<s>Danas se Albina oporavlja od te devastacije i nastoji profilirati kao turistička destinacija</s>

<s>Pobratimski grad</s>

<s>Koksijde, Belgija</s>

<s>Izvori</s>

<s>Vanjske veze</s>

<s>Albina (stranice o gradu)</s>

<s>Gradovi u Surinamu</s>

